**Ülevaade Sihtasutuse Eesti Riiklik Sümfooniaorkester nõukogu tööst 2020. aastal**

Käesolev aruanne on koostatud lähtudes riigivaraseaduse § 98 lõikest 1 ja Sihtasutuse Eesti Riiklik Sümfooniaorkester põhikirjast. Selles esitatakse ülevaade, kuidas nõukogu on sihtasutuse tegevust aruandeperioodil korraldanud, juhtinud ja järelevalvet teostanud ning näidatakse ära juhatuse ja nõukogu liikmetele makstud tasude summa.

Aruandeperioodil oli sihtasutuse nõukogu 5-liikmeline:

* Madli-Liis Parts, nõukogu esimees;
* Kristel Pappel;
* Toomas Prangli;
* Johanna Vahermägi;
* Riina Virkus.

2020. a toimus 6 nõukogu koosolekut (seoses viiruse Covid-19 laialdase levikuga toimusid kõik koosolekud videosilla vahendusel).

Olulisemad sihtasutuse nõukogu poolt aruandeperioodil vastu võetud otsused ja korraldatud tegevused:

* Kinnitati 2019. majandusaasta aruanne.
* Kolmel korral kinnitati uus sihtasutuse eelarve 2020. aastaks seoses eriolukorra ning piirangute pikendamisega riigis.
* Nõukogu jätkas uue kontserdimaja arutelu ning toetas Helioru projekti esitamist Riigikogu kultuurikomisjonile riiklikult tähtsate kultuuriehitiste nimekirja.
* Nõukogule tutvustati ERSO strateegiat jätkusuutlikuks toimimiseks piirangute kontekstis 2020. aastal. Nõukogu võttis strateegia teadmiseks.
* Nõukogule tutvustati 2020/2021 hooaja plaane. Nõukogu võttis ülevaate teadmiseks.
* Nõukogule tutvustati sihtasutuse 2021. aasta tegevuskava ja eelarvet. Tegevusava ja eelarve kinnitati 2021. aasta esimesel koosolekul.

Sihtasutuse Eesti Riiklik Sümfooniaorkester otsusega on määratud sihtasutuse nõukogu esimehe kuustasu suuruseks 350 eurot ja nõukogu liikme kuutasu suuruseks 175 eurot.

Nõukogu ja juhatuse liikmetele makstud tasud aruandeperioodil olid järgnevad:

|  |  |  |  |
| --- | --- | --- | --- |
| **Nimi** | **Nõukogu / juhatus** | **Periood** | **Summa kokku (EUR)** |
| Kristjan Hallik | juhatuse liige | 01.01-31.12.2020 | 26 295,35 |
| Madli-Liis Parts | nõukogu esimees | 01.01-31.12.2020 | 3 292,8 |
| Kristel Pappel | nõukogu liige | 01.01-31.12.2020 | 1 646,4 |
| Johanna Vahermägi | nõukogu liige | 01.01-31.12.2020 | 1 646,4 |
| Toomas Prangli | nõukogu liige | 01.01-31.12.2020 | 1 646,4 |
| Riina Virkus | nõukogu liige | 01.01-31.12.2020 | 1 680 |